Source: https://platforma.slovensko.digital/t/red-flags-informacny-system-odpadoveho-hospodarstva-isoh/4362
Timestamp: 2018-12-11 06:50:42+00:00
Document Index: 10695847

Matched Legal Cases: ['§ 30', '§ 97', '§ 99', '§ 98', '§ 95', '§ 96', '§ 100', '§ 102', '§89', '§90', '§91', '§92', '§93', '§94']

Red Flags: Informačný systém odpadového hospodárstva (ISOH) - Projekty - platforma.slovensko.digital
Lubor 2017-10-23 07:37:54 UTC #1
Názov: Informačný systém odpadového hospodárstva (ISOH)
Stručný opis: Informačný systém odpadového hospodárstva zabezpečuje zhromažďovanie údajov v oblasti odpadového hospodárstva a ich poskytovanie v ustanovenom rozsahu. Informačný systém tvorí súčasť jednotného informačného systému životného prostredia. Prevádzku informačného systému a sprístupňovanie údajov z neho v zmysle zákona č. 79/2015 Z. z. – zákona o odpadoch zabezpečuje Ministerstvo životného prostredia SR (ďalej len „MŽP SR“) alebo ním poverená organizácia.
Náklady na projekt: 15 299 950 EUR (s DPH, výsledok verejného obstarávania)
Aktuálny stav projektu: Realizácia projektu
Čo sa práve deje: Príprava na migráciu dát z existujúcich systémov
Zhrnutie hodnotenia Red Flags: Projekt nemá byť financovaný z OPII, čím Ministerstvo životného prostredia odôvodňuje nevypracovanie štandardných materiálov prípravnej fázy - napr. reformného zámeru, štúdie uskutočniteľnosti. To vytvára celý rad zásadných pochybností o efektivite projektu a jeho výsledkoch. Projekt nie je naviazaný na optimalizáciu procesov verejnej správy, nemá ani určené merateľné ukazovatele úspechu. Nie je možné posúdiť, prečo zvolené riešenie a spôsob jeho dosiahnutia sú najlepšie.
Stanovisko Slovensko.Digital: Viaceré z minulých projektov, ktoré vyvolávajú negatívne ohlasy a pochybnosti, boli vedené podobne ako tento projekt, preto navrhujeme jeho dôsledné prehodnotenie a prepracovanie.
Zmluva na dodávku IS:
online CRZ, Zmluva_ISOH_vratane priloh - text.pdf (5.9 MB)
skupina dodávateľov TEMPEST, a.s. a SOFTIP, a.s.
trvanie 36 mesiacov, t.j. do 16.11.2020
opis predmetu zákazky - príloha č.2, časový harmonogram - príloha č.3 - v čitateľnej podobe príloha č3 (877.5 KB)
15.11.2017 Uzavretá zmluva na dodávku IS OH, účinná od 16.11.
od 01.01.2019 (plán) si povinné osoby budú plniť svoje povinnosti v zmysle zákona o odpadoch a evidenčnej vyhlášky elektronicky
jsuchal 2017-11-15 20:01:46 UTC #2
Tretiu súťaž vyhlásilo následne 15. februára a v najbližších dňoch má byť vyhlásený víťaz súťaže. IT-čkári zo Slovensko.Digital však navrhujú, aby sa projekt dôsledne prehodnotil a prepracoval. Ministerstvo to ale neplánuje.
“Slovensko.Digital považujeme za prirodzenú autoritu v tejto oblasti a viedli sme s nimi diskusiu na túto tému. Náš projekt je trochu špecifický v tom, že verejná diskusia a hodnotenie prebiehali v roku 2014, kedy národná koncepcia informatizácie v dnešnej podobe nebola známa a skončili v roku 2015,” hovorí Tomáš Ferenčák, hovorca ministerstva. Hovorí ďalej, že pred dvoma rokmi v marci bol prijatý zákon, ktorý stanovil parametre projektu a ministerstvo sa ním musí riadiť.
“Napriek tomu, že sme viazaní zákonom z roku 2015, záleží nám na tom, aby realizácia projektu bola maximálne transparentná, aby sa rozptýlili akékoľvek pochybnosti.” Ferenčák hovorí, že sa zriadi riadiaci výbor, ktorý bude dozerať na realizáciu projektu a mali by v ňom byť zástupcovia ZMOS-u, zamestnávateľských zväzov, Inštitútu finančnej politiky a Pellegriniho úradu.
jsuchal 2017-12-05 21:32:31 UTC #3
https://www.uvo.gov.sk/vestnik/oznamenie/detail/371480
12 749 958,33 EUR bez DPH
Vnútroštátne identifikačné číslo: 36785512
Galvaniho 7/D , 82104 Bratislava
balgava 2017-12-29 00:55:28 UTC #4
ITMS 2014+ OpenData:
public BI urls Vyzva - ZoNFP - VO
internal BI urls Vyzva - ZoNFP - VO
Lubor 2018-01-04 16:33:54 UTC #5
Do dokumentov som doplnil zmluvu. Je to scan, nie text. Napr. časový harmonogram je preto nečitateľný.
Paulina_Haluskova 2018-08-17 20:00:20 UTC #6
Zo Sekcie enviromentálneho hodnotenia a odpadového hospodárstva mi odpísali (ivan.kapitan@enviro.gov.sk) o súčasnom stave projektu:
Projekt ISOH je rozdelený na časti a to tak, aby niektoré povinnosti, ktoré povinné osoby majú zo zákona č. 79/2015 Z. z. o odpadoch a o zmene a doplnení niektorých zákonov a k nemu prislúchajúcim právnym predpisom, boli elektronizované už koncom tohto roka. Konkrétne sa jedná o povinnosti povinných subjektov podávať ohlásenia v zmysle vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti (evidenčná vyhláška). Táto časť je pripravená na spustenie tak, aby si povinné osoby mohli od 01.01.2019 plniť svoje povinnosti v zmysle zákona o odpadoch a evidenčnej vyhlášky elektronicky. Aktuálne prebieha v tejto časti príprava na migráciu dát z existujúcich systémov a následne bude prebiehať čistenie týchto dát.
Od 01.01.2019 plánujeme aj spustenie elektronickej verzie registrácie výrobcov vyhradených výrobkov vyplývajúca výrobcom z § 30 zákona o odpadoch, pričom podrobnosti registrácie sú riešené vo vyhláške MŽP SR č. 373/2015 Z.z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov.
Zároveň Vám zasielame odpovede na Vaše otázky:
1. V akom štádiu je projekt Informačný systém odpadového hospodárstva (ISOH)?
Projekt ISOH aktuálne analyzuje:
· tok odpadu,
· spôsob výkonu činností podľa § 97 a § 99 zákona č. 79/2015 Z.z. o odpadoch a o zmene a doplnení niektorých zákonov,
· spôsob evidencie:
zariadení na zneškodnovanie odpadov,
zariadení na zhodnocovanie odpadov,
zariadení na zber odpadov,
skládok,
zariadení obsahujúcich polychlorované bifenyly,
· spôsob výkonu registrácie podľa § 98 zákona č. 79/2015 Z.z. o odpadoch a o zmene a doplnení niektorých zákonov,
· vnútroštátnu prepravu nebezpečného odpadu a jeho evidencia v systéme ISOH,
· cezhraničný pohyb odpadu a jeho evidencia v systéme ISOH,
· elektronizácia všetkých typov ohlásení zasielaných povinnými osobami na OÚ,
· správa používateľov.
2. Aké ďalšie kroky nasledujú v procese zavedenia jednotného enviromentálneho monitorovacieho a informačného systému v odpadovom hospodárstve?
V ďalších krokoch sa plánuje analýza:
· odbornej spôsobilosti na spracovateľskú činnosť v zmysle § 95 a § 96 zákona č. 79/2015 Z.z. o odpadoch a o zmene a doplnení niektorých zákonov,
· odbornej spôsobilosti na posudkovú činnosť v zmysle § 100 a § 102 zákona č. 79/2015 Z.z. o odpadoch a o zmene a doplnení niektorých zákonov,
· požiadaviek na CMS,
· konceptu riešenia autorizovaných činností z pohľadu udelenia, zmeny, predĺženia, zrušenia, zániku a pozastavenia platnosti autorizácie v zmysle §89, §90, §91, §92, §93, §94 zákona č. 79/2015 Z.z. o odpadoch a o zmene a doplnení niektorých zákonov,
· legislatívy vytvorených variant riešení.
Zároveň sa plánuje zapojenie tretích strán z oblasti odpadového hospodárstva.
V neposlednom rade plánujeme aj naďalej podrobne informovať odbornú verejnosť o stave projektu na odborných konferenciách a seminároch zameraných na tému „odpadového hospodárstva“ tak, ako sa to dialo na konferenciách „Konferencia Odpady e+ 2018“, „Československá ENVIROnmentálna konferencia – ENVIRO 2018“ a „IDEME 2018“.